ظاهر قدير

حاجي عبدالظاهر قدیر چې په لنډ ډول ظاهر قدير ليکل کېږي،  یو افغان سیاستوال او د ملي شورا پخوانی غړی دی. هغه پخوا د افغانستان د سرحدي ساتونکو په لیکو کې جنرال و، او د تخار ولایت د اتم سرحدي کنډک قوماندان په توگه یې دنده ترسره کوله.  په ۲۰۱۰ کال کې هغه د ننگرهار ولايت څخه د  ولسي جرگې استازي په توگه وټاکل شو  او په ۲۰۱۲ کال کې د ولسي جرگې د لومړي مرستیال په توگه وټاکل شو .

ظاهر قدیر د حاجي عبدالقدیر زوی دی، چې د طالبانو ضد متحده اسلامي جبهې (شمالي ټلوالې) یو لوړ پوړی غړی او د افغانستان د انتقالي ادارې د لومړیو مرستیالانو څخه یو وو. د ظاهر قدیر پلار او د هغه ورور د ۲۰۰۲ کال د جولای په ۸ مه ووژل شول. 

هغه په یوه پښتنه کورنۍ کې زېږیدلی و چې د افغانستان د وروستي پاچا محمد ظاهر شاه سره یې اوږدې اړیکې درلودې. هغه خپل لومړنۍ زده کړې د لېسې تر کچې په سعودي عربستان کې او لوړې زده کړې يې بيا د حقوقو او سياسي علومو په برخه کې په پاکستان کې ترسره کړې دي. 

ظاهر قدیر او دوه نور طالب ضد مشران په ۱۹۹۹ کال کې د عبدالرزاق حکمتي او حکمت الله حکمتي لخوا د طالبانو له زندان څخه هغه وخت خوشې شول، کله چې دوی مایوسه شول، هېره دې نه وي دا دوه پخواني مجاهدین وو چې د طالبانو سره یې دنده ترسره کوله . 

د ۲۰۱۷ کال د اگست په ۳۰مه، په جلال آباد کې د هغه په کور کې د ځانمرگي برید له امله لږ تر لږه دوه امنیتي ساتونکي ووژل شول.  ددې پېښې مسوولیت داعش ومنی.
 سرچينې 

وېشنيزه:ننگرهاريان